Diari Oficial de la Generalitat Valenciana


Sumari del DOGV 8244, del 28-02-2018 (2018/1884)

Extracte de la Resolució de 9 de gener, del rector, per la qual es convoquen 24 beques Santander Grau Iberoamèrica per a estudiants de la Universitat Politècnica de València per al curs 2018/2019.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1884


Data del document
:   09-01-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 9 de gener, del rector, per la qual es convoquen 24 beques Santander Grau Iberoamèrica per a estudiants de la Universitat Politècnica de València per al curs 2018/2019. [2018/1884]  
BDNS (identif.): 387199.  
  
De conformitat amb el que preveuen els articles 17.3.b I 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacionals de Subvencions:   
http://www.pap.minhap.gob.es/bdnstrans  
  
Primera. Objecte de la convocatòria  
El Programa Beques Iberoamèrica. Estudiants de Grau. Santander Universitats (d'ara en avant, el programa) és un nou projecte de tres anys de duració, 2016-2018, amb el qual es pretén reforçar la mobilitat i intercanvi d'estudiants entre universitats iberoamericanes, condició necessària per a avançar cap a la construcció d'un espai iberoamericà del coneixement socialment responsable.  
La finalitat de les beques és facilitar als estudiants el seguiment d'estudis durant un semestre acadèmic en una universitat iberoamericana d'un altre país diferent del de la d'origen.  
  
Segona. Crèdit pressupostari i quantia de les ajudes  
El crèdit pressupostari d'aquesta convocatòria ascendeix a 72.000 euros i es finançarà dins de la línia de programes propis de foment d'intercanvi del pressupost de l'Oficina de Programes Internacionals d'Intercanvi de la UPV, amb càrrec a la partida pressupostària 7885862988901720 en la qual hi ha crèdit pressupostari suficient per a la cobertura de la present convocatòria.  
L'import unitari de les beques per a tots els estudiants beneficiaris d'aquestes, sense distinció de país, serà de 3.000 euros.  
  
Tercera. Destinataris  
El Programa Beques Iberoamèrica. Estudiants de Grau. Santander Universitats està dirigit a estudiants de grau o de titulacions de 1r i 2n cicle de plans a extingir de la Universitat Politècnica de València.  
  
  
Quarta. Bases reguladores  
Accessible en www.opii.upv.es  
  
Cinquena. Termini presentació sol·licituds  
Les sol·licituds s'ompliran a través del sistema de gestió de convocatòries AIRE de la UPV.  
El termini de presentació de la sol·licitud en la plataforma AIRE serà de 15 dies hàbils des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 9 de gener de 2018.- El rector: José Mora Mas.